Vhatholi vha tea u badela ndiliso kha mushumi miṅwedzini miraru ya u thoma nga murahu ha khombo. Tshikwama tsha Ndiliso tshi ḓo badela mutholi tshelede yawe murahu. Mbofhololwo yo wanala, zwa zwino ndi tshifhinga tsha uri vhathu vha Afurika Tshipembe vha vhe na mushumo wa u shandukisa shango lashu uri li vhe zwe ra lwela zwone. Ndi lwa u tou thoma kha divhazwakale yashu na ya shango lashu, hune vhathu vha newa tshifhinga tsha u bvisa vhupfiwa havho nga u irwa madzina a vhupo havho ha divhavhupo. Ri tea u sumbedza zwa vhukuma zwauri nyimele ya zwithu yo shanduka, ro no fhira kha tshifhinga tsha tshitalula. Ri fanela u shandukisa nga u tavhanya mbonalelo ya shango lashu, ri songo vhonala sa tshipida tsha Yuropa kha la Afrika. Ri fanela u dzhia vhukando ha u shandukisa madzina othe a songo teaho na a sa sumbedzi u thonifha, madzina a si a fhano ane a wanala kha manwe mashango a nnda a songo peletiwaho zwavhudi.